राखेप कभर्डहलमा बास्केटबल सुरु
थ्री वाई थ्री महिला तथा पुरुष बास्केटबलल प्रतियोगिता शनिबार त्रिपुरेश्वरस्थित राखेप सेमिकभर्डहलमा सुरु भएको छ । पुरुषमा हाउन्ड्स ‘ए’ ले आर्मी ‘सी’ लाई २१–१४ स्कोरले, रोयल्स ‘ए’ ले इन्डिपेन्डेन्ट बंगलादेश युनिभर्सिटी ‘बी’ लाई १८–१७ ले, आर्मी ‘ए’ ले टाइम्स ‘सी’ लाई २१–१७ ले, बंगलादेश नेभीले नखिपोट ‘बी’ लाई २२–८ ले हराए ।
काठमाडौँ — थ्री वाई थ्री महिला तथा पुरुष बास्केटबलल प्रतियोगिता शनिबार त्रिपुरेश्वरस्थित राखेप सेमिकभर्डहलमा सुरु भएको छ । पुरुषमा हाउन्ड्स ‘ए’ ले आर्मी ‘सी’ लाई २१–१४ स्कोरले, रोयल्स ‘ए’ ले इन्डिपेन्डेन्ट बंगलादेश युनिभर्सिटी ‘बी’ लाई १८–१७ ले, आर्मी ‘ए’ ले टाइम्स ‘सी’ लाई २१–१७ ले, बंगलादेश नेभीले नखिपोट ‘बी’ लाई २२–८ ले हराए ।हाउन्ड्स ‘ए’ ले रोयल्स ‘ए’ लाई २१–९ ले, आर्मी ‘सी’ ले इन्डिपेन्डेन्ट बंगलादेशलाई २१–१० ले, बंगलादेश नेभीले टाइम्स ‘सी’ लाई २१–६ ले, आर्मी ‘ए’ ले नखिपोट ‘बी’ लाई २२–९ ले, विराटनगर बास्केटबल एकेडेमीले रोयल्स ‘बी’ लाई २१–५ ले, कीर्तिपुरले टाइम आउट ‘बी’ लाई २२–१२ ले, हाउन्ड्स ‘बी’ ले टाइम्स ‘बी’ लाई २१–१० ले, ललितपुर ‘ए’ ले सुदूरपश्चिम प्रदेशलाई २२–१३ ले, टाइमआउट ‘बी’ ले रोयल्स ‘बी’ लाई २१–१३ ले, टाइम्स ‘बी’ ललितपुर ‘ए’ लाई २१–१७ ले र सुदूरपश्चिमले हाउन्ड्स ‘बी’ लाई २१–१३ ले पराजित गरे ।महिलातर्फ ललितपुर ‘ए’ ले कीर्तिपुर ‘बी’ लाई १७–६ स्कोरले, पोषिलो नेपालले टिम मंगोलियनलाई २१–६ ले, कीर्तिपुर ‘ए’ ले ललितपुर ‘बी’ लाई १७–१२ ले, आईआईएमएसले आईएसए नेपाललाई २१–७ ले, टाइम्स ‘ए’ ले बीएमकेलाई २१–१३, शंकरदेव ‘बी’ ले प्रभावलाई २१–१० ले र बोर्न टु हुपले नखिपोट ‘ए’ लाई २१–९ स्कोरले हराए ।नेपाल बास्केटबल संघ र थ्री वाई थ्री नेपाल बास्केटबलको संयुक्त आयोजनामा भएको प्रतियोगिताको राखेपका सदस्य–सचिव टंकलाल घिसिङले उद्घाटन गरे । पुरुषमा ३२ र महिलामा ८ टिमको सहभागिता रहेको आयोजकका संयोजक शरद विष्टले जनाए । विजेताले १ लाख र उपविजेताले ५० हजार पाउने छन् । पुरुष/महिलामा मोस्ट भ्यालुएबल प्लेयर हुनेले जनही १५ हजार पाउने छन् ।